 

**ΔΕΛΤΙΟ ΤΥΠΟΥ**

Ο Δήμος Σπάτων - Αρτέμιδας στο πλαίσιο εφαρμογής του Ν. 4819/2021, με βάση τις προδιαγραφές, όρους και τεχνικές οδηγίες για την εκπόνηση «Σχεδίου Αστικής Προσβασιμότητας (Σ.Α.Π.)» που καθορίστηκαν με την ΥΠΕΝ/ΔΜΕΑΑΠ/110088/887/ 19.11.2021 Απόφαση Υφυπουργού Π.ΕΝ. (ΦΕΚ Β΄ 5553), ξεκίνησε την εκπόνηση του Σ.Α.Π, το οποίο χρηματοδοτείται από το Πράσινο Ταμείο.

Στόχος του Σ.Α.Π. είναι να προσδιορίσει τα σημεία των απαιτούμενων διαμορφώσεων, επεμβάσεων και κατασκευών και τις προσβάσιμες γραμμικές διαδρομές μεταξύ αυτών, ώστε να δημιουργείται σε επίπεδο Δήμου ένα δίκτυο προσβάσιμων μετακινήσεων στην αρχή της «προσβάσιμης αλυσίδας» προς βασικές κοινόχρηστες και κοινωφελείς χρήσεις.

Κύριες **δράσεις** είναι:

* + **Πρόβλεψη** ελεύθερης ζώνης όδευσης πεζών και όδευσης τυφλών
	+ **Δημιουργία** ισόπεδων επιφανειών, συνεχών, σταθερών, αντιολισθηρών που δεν επιβαρύνουν την κύλιση αναπηρικού αμαξιδίου και την βάδιση
	+ **Πρόβλεψη** προσβάσιμης σήμανσης
	+ **Πρόβλεψη** ραμπών κατάλληλων προδιαγραφών στα σημεία που υπάρχει σύνδεση της στάθμης πεζοδρομίου με τη στάθμη του οδοστρώματος
	+ **Προσβάσιμες** νησίδες και διαβάσεις
	+ **Προσβάσιμοι** χώροι πρασίνου
	+ **Πρόβλεψη** ειδικών θέσεων στάθμευσης για τα οχήματα ατόμων με αναπηρία
	+ **Πρόβλεψη** κατάλληλης σύνδεσης με ράμπα κατάλληλων προδιαγραφών της στάθμης του χώρου στάθμευσης με τυχόν παρακείμενο πεζοδρόμιο

Στο πλαίσιο της παρούσας υπηρεσίας, στο 1ο στάδιο δημιουργήθηκαν συνήθεις διαδρομές πεζή μετακίνησης οι οποίες συνδέουν κοινωφελείς και κοινόχρηστες χρήσεις. Κατά μήκος αυτών έγιναν καταγραφές για την αξιολόγηση των υποδομών για πεζούς και άτομα με περιορισμένη κινητικότητα.

Μπορείτε να δείτε τις προτεινόμενες διαδρομές στον σύνδεσμο:

[ΣΧΕΔΙΟ ΑΣΤΙΚΗΣ ΠΡΟΣΒΑΣΙΜΟΤΗΤΑΣ ΔΗΜΟΥ ΣΠΑΤΩΝ ΑΡΤΕΜΙΔΑΣ - Google My Maps](https://www.google.com/maps/d/viewer?hl=en&mid=18lbwfM2mbUOUD4iTpaEHsvX3x6TJhaE&ll=37.96139463605663%2C23.968415599999997&z=13)

Στο πλαίσιο του συμμετοχικού σχεδιασμού δημιουργήθηκε ερωτηματολόγιο για την καταγραφή των προβλημάτων μετακίνησης των κατοίκων. Η συμμετοχή σας είναι απαραίτητη για την βελτίωση της εικόνας του Δήμου μας. Η συμπλήρωση του ερωτηματολογίου δεν ξεπερνά τα πέντε (5) λεπτά.

Το ερωτηματολόγιο είναι διαθέσιμο εδώ:

<https://forms.gle/EubNvp3AqMYVpZb97>